Уважаеми колеги,

За съжаление, настоящата епидемиологична обстановка ни постави пред предизвикателства, които нарушиха учебния процес и затрудниха нормалното му протичане. Това от своя страна налага и промени в начина на провеждане на семестриалните изпити.

След обсъждане с преподавателите, които водят семинарните занятия, решихме по изключение тази година изпитът по Органична химия II част за специалност Фармация да се проведе под следната форма:

1. Изпита ще бъде писмен и ще се проведе в две части

- на 06.07.2020 г. от 14-17 часа задачи

- на 07.07. 2020 г. от 9-11 развиване на теоретични въпроси

2. Оценката се формира по следния начин:

Изпита се счита за взет, ако оценката и за двете части е по-висока или равна на среден 3.00. При това положение крайната оценка представлява средно аритметичната стойност на оценките от двете части.

3. В частта със задачи ще бъде включен материал, разглеждан на семинарните занятия.

4. В теоретичната част ще бъде включен лекционният материал.

5. Право да се явят на изпит имат всички студенти завършили семестриално, независимо дали са си взели изпита по Органична химия I част. Позволяваме си да направим това изключение, тъй като изпита по Органична химия I е с по-късна дата. За колегите, които не са преминали успешно изпита по Органична химия I, оценката им по Органична химия II ще бъде нанесена в Главната книга, едва след успешното полагане на изпита по Органична химия I.

6. На изпит могат да се явят и колеги от III и IV курс Фармация, но само ако са положили успешно изпита си по Органична химия I.

7. Всички студенти ще трябва да се явят и на двете части на изпита, независимо дали при предишни изпитвания са положили успешно стоп-теста. Това се налага, тъй като няма да има устен изпит и тежестта на резултата от теста ще бъде различна.

8. Всички студенти от предходни години, желаещи да се явят на изпит, трябва да ме информират по електронна поща до 30.06.2020 г., за да можем да осигурим достатъчно пространство, съобразено с настоящите изисквания.

9. Следващата поправителен изпит ще бъде в началото на септември и ще се проведе при същите правила.

10. Колегите, които не успеят да се спрявят на редовна и поправителна сесия, при следващи явявания ще следват правилата за основния курс Фармация за съответната учебна година.

10.06.2020 г. проф. д-р Росица Николова